Ce se întâmplă cu animalele de companie ale pacienţilor de Covid? ASPA Bucureşti a găsit soluţia.
Pacienţii cu forme uşoare trebuie să stea izolaţi şi nu îşi mai pot plimba animalele. ASPA Bucureşti a găsit soluţia pentru această problemă. Voluntarii se vor ocupa de animalele pacienţilor cu Covid.
Trăiești vremuri de pandemie, iar toată atenția este îndreptată către cei bolnavi. Dar te-ai întrebat vreodată ce se întâmplă cu animalele lor de companie?Pacienții asimptomatici sau cu forme ușoare de boală pot rămâne izolați la ei acasă, însă cum pot scoate cățeii afară? Autoritatea pentru Supravegherea și Protecția Animalelor București a găsit o soluție."Nu preluăm animale de la proprietari care sunt în izolare. De ce? Pentru că atunci când un cățel ajunge într-un adăpost, trece printr-o mică traumă. Este o despărțire de stăpân, o despărțire pe care el nu o înțelege. Dacă aflăm de la proprietar că este vorba despre o izolare, încercăm să-l ajutăm cu alte sfaturi, alte soluții, și anume: în punem în contact cu voluntari care pot veni și pot scoate câinele afară o dată sau de două ori pe zi sau le recomandăm să folosească pad-uri", a spus Cătălina Trănescu, purtător de cuvânt ASPA Bucureşti, pentru Aleph News.